./data/phi0474/phi057/phi0474.phi057.perseus-lat1.xml
M. Tullius Cicero
nam si tribuni pl  nobis suscensent, quae potestspes esse? ac videntur iure suscensere, cum et expertes consili fuerint       ei qui causam nostram susceperant, et vestra concessione omnem vim sui iuris amiserint,       praesertim cum ita dicant, se nostra causa voluisse suam potestatem esse de consulibus       ornandis non ut eos impedirent sed ut ad nostram causam adiungerent; nunc si consules a       nobis alieniores esse velint, posse id libere facere; sin velint nostra causa, nihil       posse se invitis  nam quod scribis, ni ita vobis placuisset, illos hoc idem       per populum adsecuturos fuisse, invitis tribunis pl  fieri nullo modo potuit  ita vereor ne et studia tribunorum amiserimus et, si studia maneant,       vinclum illud adiungendorum consulum amissum sit